OpenLLM-France/wikimedia huggingface dataset:
# Bataclan (antzokia)

Bataclan, jatorriz Ba-Ta-Clan, Parisko (Frantzia) ikuskizun areto bat da, Parisko 11. barrutian kokatua dagoena. Izena Offenbachen Ba-ta-clan izeneko operetatik dator. 1991z geroztik Frantziako monumentu historiko izendatuta dago.

## Historia

1864an Charles Duval arkitektoak eraiki zuen txinatar estiloan eta kontzertuak ematen zituen kafetegia zen. Bere aurreneko izena Grand Café Chinois izan zen. Ordurako ezaguna zen ordea Jacques Offenbach-ek egindako Ba-ta-clan opereta (1855), Txinan kokaturiko musikala, eta antzokiak berehala hartu zuen izen berria. Beheko solairuan kafetegia eta antxoki txiki bat zeuden, eta goiko solairuan dantzalekua.
XIX mendeko arrakastak ordea ez zuen jarraipenik izan XX mendean eta 1926an eraikina salu eta zinema bihurtu zen. 1933an suak nabarmen kaltetu zuen eta 1950 urtean Bataclanen zati bat eraitsi egin zuten. 1969an inema itxi egin zen baina 1970 hamarkadan rock kontzertuetarako areto bihurtu zen.

## Atentatuak

2015eko azaroaren 13an, Eagles of Death Metal taldearen kontzertu batean, 89 lagun hil zituen atentatu bat gertatu zen bertan, Estatu Islamikoak aldarrikatua.

## Informazio praktikoa

* Geltokia: Oberkampf

## Erreferentziak

* ↑ (Frantsesez) «Le Concert du Géant», L'Art lyrique et le music-hall. Journal indépendant des cafés-concerts, concerts et théâtres, 1898ko urriaren 23a, 6. orrialdea.
* ↑ (Frantsesez) François Caradec, Alain Weill: Le café-concert (1848-1914). Fayard. 2007
* ↑ Mérimée, Frantziako Kultura Ministerioa. PA00086554. .
* ↑ (Ingelesez) «Bataclan | An original and monumental theatre - Paris is Beautiful» Paris is Beautiful (Noiz kontsultatua: 2017-08-26).
* ↑ twingokraftwerk.com. (Noiz kontsultatua: 2017-08-26).
* ↑ (Frantsesez) «Attentats à Paris : "le début de la tempête", menace Daesh dans son communiqué de revendication», RTL, 2015-11-15.

## Kanpo estekak

* Datuak: Q810700
* Multimedia: Bataclan / Q810700
# Bataguassu

Bataguassu Brasilgo udalerri bat da, Mato Grosso do Sul estatuan kokatua. 23.031 biztanle ditu 2.417,599 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q1805582
* Multimedia: Bataguassu / Q1805582
# Bat Yam

Bat Yam (hebreeraz: בַּת יָם‎ edo בַּת־יָם) Israelgo hiria da, Tel Avivetik gertu dagoena.
Mizrachi talde batek 1919an sortua, hasieran Bayit VeGan izena zuen. 2020an 160.000 biztanle inguru zituen.

## Herri eta hiri senidetuak

* Antalya
* Aurich
* Kostroma
* Kragujevac
* Kutno
* Livorno
* Neukölln (Berlin)
* Valparaíso
* Villeurbanne
* Vinnytsia

## Erreferentziak

* ↑ W. D. Battershill. (1937). «Notice (23rd December 1937)» The Palestine Gazette 745: 1287..

## Kanpo estekak

* Datuak: Q208725
* Multimedia: Bat Yam / Q208725
# Batagayita

Batagayita mineral bat da.

## Ezaugarriak

Batagayita elementu kimiko mineralaren formula kimikoa hau da: ${\ce {CaZn2(Zn,Cu)6(PO4)4[PO3(OH)]3*12H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Batagayite: Mineral information, data and localities.» www.mindat.org (Noiz kontsultatua: 12-05-2019).
# Bascapè

Bascapè Italiako udalerri bat da. Paviako probintzian kokatuta dago, Lombardia eskualdean. 1.768 biztanle ditu, 13,34 kilometro koadroko azaleran banatuta.

## Mugakideak

Bascapèk honako udalerri hauekin egiten du muga:
Casaletto Lodigiano Caselle Lurani Landriano Valera Fratta Carpiano Cerro al Lambro Torrevecchia Pia

## Kanpo estekak

* Datuak: Q40828
* Multimedia: Bascapè / Q40828
# Bascei-Andoss

Bascei-Andoss, euskal mitologiako jainkosa edo jainkoa; Akitania erromatarrraren garaian Pirineo aldean.
Bassique edo Bassioné haranean aurkitu da berari buruzku inskripzioa, erdialdeko Pirinioetan. Bachos toponimoak zer ikusirik izan dezake antzineko dibinitate honeki. Kontutan hartu beharrekoak dira ere erdi aroko Vaxoio eta Baxosium eta beste jainko baten izena; Vaxus. Baliteke biek lotuta egotea.
Ez dago bere ezaugarriei buruzko berririk.

## Etimologia

Zenbait ikerlarientzat, Bernardo Estornes Lasa barne, jainkosaren izenaren lehendabiziko zatia "Bascei" "Baskei" euskaldunekin zer ikusirik izan dezake. Bigarren zatia Andoss emakumezkoa den dibinitate baten seinalea da.
Ikerlari guztiak ez daude ados azken honekin ere, eta "Andoss" hau "andios" edo "handiarekin" lotzen dute.
Beste aldetik esan beharra dago inskripzioa topatutako lekua, Bassione, beste esanhaiaren adierazgarri izan daitekela, Baso edo Basa-rena, basoarekin zer ikusirik izango lukeen dibinitate bat. Basa-acei-Andoss?, zeren eta ezin ahaztu Pirinioetan nahiko zabalduta egon zen beste dibinitate akitaniarraren izena; Aceio edo "Akeio". Baliteke beraz Basa-Aceio-Andoss izenaren aurrean aurkitzea.

## Inskripzioak

"Deo / Bascei A/ndosso / Andox/us / v(otum) s(olvit) l(ibens) m(erito)"

## Bibliografia

* Enciclopedia General Ilustrada del Pais Vasco, Historia General de Euskal Herria. Argitaletxea, Auñamendi, Zarautz 1978.
* Julien Sacazeren lanak:
   * Les Anciens dieux des Pyrénées, nomenclature et distribution géographique. Extrait de la Revue de Comminges (Saint-Gaudens), 28p., 1885.
   * Inscriptions antiques des Pyrénées. Hitzaurrea M. Albert Lebèguek eginda. Tolosa, XII-576p. (Bibliothèque méridionale. 2e série,1892. ; 2). Berrargitalpena fakzimilean, Tolosa, ESPER, 1990.
   * Inscriptions antiques du Couserans. Tolosa, 28p., 1892. Berrargitalpena fakzimilean, Nîmes, C. Lacour, 2001.
* Contribución a los estudios aquitano-vascos, Vahan Sarkisian.

## Kanpo estekak

* Datuak: Q12254826
# Bass Lake (Wisconsin)

Bass Lake Ameriketako Estatu Batuetako inkorporatutako herri bat da. Washburn konderrian kokatuta dago, Wisconsin estatuan. 566 biztanle ditu, 33,1 kilometro koadroko azaleran banatuta.

## Ikus, gainera

* Washburn konderrian

## Kanpo estekak

* Datuak: Q4867929
# Bassa-Comba (Tolosa Okzitaniako metroa)

A linea (Tolosako metroa) :
Bassa-Comba edo Baisha-Coma (Basso-Cambo edo Mirail-Basso Cambo, frantsesez) Tolosa Okzitaniako metroaren geltokia da, Tolosa Okzitania udalerrian kokatuta dagoena, place Édouard Bouillères eta avenue du Mirail artean hain zuzen.
Geltokia 1993ko ekainaren 26an ireki zen, Tolosa Okzitaniako metroaren linearen inaugurazioarekin, Bassa-Comba eta Belmont geltokien artean.

## Sarbideak

* Place Édouard Bouillères

## Historia

1993ko ekainaren 26an ireki zen Bassa-Comba geltokia, Belmont eta Bassa-Comba arteko lineako gainerako geltokiekin batera.
Geltokiak lanak izan ditu 2017-2019 urteen artean, lineako arraunak bikoizteko proiektuaren baitan, 26-52 metro artean. Lan horiek jada existitzen diren kaien antolamenduan oinarritu dira, oraindik ustiatu gabe baitaude.

## Geltokia

* Alboko nasa, jaitsiera eskuinetik
* ←    Balmar-Gramontetik datorrena (jaitsera bakarrik)
* Belafont eta Balmar-Gramonteraino →
* Alboko nasa, jaitsiera eskuinetik

## Konexioak
### Igarotze azkarreko autobusa

Geltokia L4 linearekin konekta da.

### Hiriko busa

Geltokia 14 18 21 46 47 48 49 50 53 57 58 87 eta 117 linearekin konekta da.

### Hiriarteko busa

Geltokia Arc-en-Ciel sarearen 388 linearekin konekta da.

## Irudiak

* Aparkalekua
* Metro bat geltokian
* Tornuak
* Bidezubia
* Lanak, 2018n

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).
* ↑ "4p A4 bikoitz Ligne A_planche.pdf", goialdean gouv.fr (2018ko uztailaren 3an kontsultatua)

## Ikus, gainera

* Tolosa Okzitaniako metroa
* A linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q2688592
* Multimedia: Basso Cambo (Toulouse metro) / Q2688592
# Bass Lake (Indiana)

Bass Lake Ameriketako Estatu Batuetako erroldak esleitutako leku bat da. Starke konderrian dago, Indiana estatuan. 1.384 biztanle ditu, 29,214313 kilometro koadroko azaleran banatuta.

## Ikus, gainera

* Starke konderria

## Kanpo estekak

* Datuak: Q810454
# Bass Lake (Kalifornia)

Bass Lake Ameriketako Estatu Batuetako erroldak esleitutako leku bat da. Madera konderrian kokatuta dago, Kalifornia estatuan. 575 biztanle ditu, 6,45601 kilometro koadroko azaleran banatuta.

## Ikus, gainera

* Madera konderria

## Kanpo estekak

* Datuak: Q4867927
* Multimedia: Bass Lake, California / Q4867927
# Bass Rock uhartea

Bass Rock uhartea (ingelesez: The Bass Rock, Eskoziako gaeleraz: Creag nam Bathais) Eskoziako ekialdeko kostaldean dagoen uharte txiki bat da.

## Geografia

Fortheko fiordoan kokaturik dago, Ekialdeko Lothian eskualdean, kostaldetik bi kilometrotara.
107 metrotako altuera duen arroka bolkaniko malkartsua da. Zanga populazio handi bat bizi da bertan.

## Historia

Gaur egun gizakirik bertan bizi ez bada ere, aintzina izan zen gaztelu bat bertan, Commonwealth garaian gartzela gisa ere erabili zena. XII mendetik Lauder familia izan zen uhartearen jabea eta 1706an Sir Hew Hamilton-Dalrymple-ek erosi zuen, pareko kostaldean dagoen .
1902an itsasargia eraiki zen uhartean.

## Iruditegia

* Gazteluaren hondarrak eta itsasargia.
* Zangak itsasargiaren inguruan.
* Tantallon gaztelua.

## Kanpo estekak

* Datuak: Q151445
* Multimedia: Bass Rock / Q151445
# Bass itsasartea

Bass itsasartea (ingelesez: Bass Strait) Tasmania eta hegoaldeko Australiako Victoria Estatuaren artean dagoen itsasartea da.
1798an Matthew Flindersek esploratzaile britaniarrak aurkitu zuen. Flindersek George Bass itsasontziaren medikuaren izena jarri zuen.
Lekurik estuenean 240 kilometroko zabalera du eta 50 metroko sakonera. Oso ibilbide arriskutsua da eta bere uretan hondorapen ugari izan dira. Baliabide natural garrantsitzuenak petrolioa eta gasa dira.

## Uharteak

Bass itsasartean 50 uharte baino gehiago daude. Nagusienak:
* Mendebaldeko partean:
** King Uhartea.
** Three Hummock Uhartea.
** Hunter Uhartea.
** Robbins Uhartea.
* Hego-ekialdeko partean:
** Furneaux Uhartedia.
*** Flinders Uhartea.
*** Cape Barren Uhartea
*** Clark Uhartea.
* Ipar-ekialdeko partean:
** Kent Uhartedia.
*** Deal Uhartea.
** Hogan Uhartea.
** Curtis Uhartea.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .

## Kanpo estekak

* Datuak: Q171846
* Multimedia: Bass Strait / Q171846
# Bassa Mawem

Bassa Mawem (1984ko azaroaren 9an jaioa) Frantziako abiadura eskalatzailea da. 2020ko Udako Olinpiar Jokoetarako sailkatu zeen.
2021eko abuztuaren 3an, Mawemek 5,45 segundoko lehen errekor olinpikoa ezarri zuen abiadura-kalifikazioetan, baina lesio baten ondorioz ezin izan zuen finalean parte hartu.
Mickaël anaia txikia ere eskalatzaile profesionala da.'

## Erreferentziak

* ↑ Qualification System – Games of the XXXII Olympiad – Sport climbing; International Federation of Sport Climbing, 15 March 2018
* ↑ «Climbing-Injury forces France's Bassa Mawem out of men's final» Reuters 2021-08-04 (Noiz kontsultatua: 2021-08-05).

## Kanpo estekak

* Datuak: Q24940125
* Multimedia: Bassa Mawem / Q24940125
# Bass-que culture

Bass-que culture Fermin Muguruzak egindako dokumentala da, 2006koa.
Jamaika eta Euskal Herriaren arteko zubi kultural moduan aurkeztu zuen. Narrazio ildoa "Euskal Herria Jamaika Clash" diskoaren grabazioa da, urte berean argitaratua, eta kutsu aldarrikatzaile nabarmena dauka. Reggae musikaren jatorria eta garapena esploratzen du, elkartasunaren aldekoa eta kolonialismoaren aurkakoa.
U-Roy, Luciano, Toots, Rita Marley eta Marcia Griffiths dira lan honetan kolaboratu duten artistetako batzuk. Halaber, Xabi Pery, Jon Elizalde eta Xabi Solanok Muguruza lagundu zuten bidaia hartan.

## Ikus, gainera

* Dokumentalak Euskal Herrian

## Kanpo estekak

* "Bass-que culture" dokumentala (Fermin Muguruza, 2006).
* Datuak: Q91874262
# Bass Generation

Bass Generation Basshunter abeslariaren estudioko hirugarren albuma da.

## Zerrendak

| Zerrenda (2009-2010) | Postu gorena |
| Zeelanda Berria (Recorded Music NZ) | 2 |
| Hegoafrika (SA Top 20) | 14 |
| Ameriketako Estatu Batuak (Dance/Electronic Albums) | 15 |
| Irlanda (Irish Albums Chart) | 16 |
| Erresuma Batua (UK Albums Chart) | 16 |
| Ameriketako Estatu Batuak (Heatseekers Albums) | 34 |
| Danimarka (Album Top-40) | 39 |
| Frantzia (SNEP) | 41 |
| Suitza (Alben Top 100) | 73 |

## Erreferentziak

* ↑ David, Jeffries. Basshunter – Bass Generation. (Noiz kontsultatua: 2018-07-30).
* ↑ BASSHUNTER – BASS GENERATION (ALBUM). (Noiz kontsultatua: 2018-07-30).
* ↑ Snuffel rond op RSG.co.za. (Noiz kontsultatua: 2018-07-30).
* 1 2 Bass Generation – Basshunter (2009). (Noiz kontsultatua: 2018-07-30).
* ↑ BASSHUNTER – DISCOGRAPHY BASSHUNTER. (Noiz kontsultatua: 2018-07-30).
* ↑ BASSHUNTER – ALBUMS. (Noiz kontsultatua: 2018-07-30).
* ↑ BASSHUNTER – BASS GENERATION (ALBUM). (Noiz kontsultatua: 2018-07-30).
* ↑ BASSHUNTER. (Noiz kontsultatua: 2018-07-30).
* ↑ BASSHUNTER – BASS GENERATION. (Noiz kontsultatua: 2018-07-30).

## Kanpo estekak

* (Ingelesez) Basshunterren webgune ofiziala.
* Datuak: Q791231
# Averievita

Averievita fosfato motako minerala da.

## Ezaugarriak

Averievita fosfato mineralaren formula kimikoa hau da: ${\ce {Cu6(VO4)2O2Cl2}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Averievite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3631037
# Averlak

Averlak Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 581 biztanle zituen 9,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q551777
* Multimedia: Averlak / Q551777
# Averill Park (New York)

Averill Park Ameriketako Estatu Batuetako erroldak esleitutako leku bat da. Rensselaer konderrian dago, New York estatuan. 2.098 biztanle ditu, 7,901765 kilometro koadroko azaleran banatuta.

## Ikus, gainera

* Rensselaer konderria

## Kanpo estekak

* Datuak: Q3460564
* Multimedia: Averill Park, New York / Q3460564
# Avermectina

Avermectina konposatu organiko makrozikliko naturala da, lurzoruan bizi den Streptomyces avermitilis actinobacteriak ekoitzitakoa, akaroen, intsektuen eta helmintoen kontrako propietateak dituena. Zortzi avermectina mota isolatu dira, lau konposatu homologo pare zehazki, osagai nagusi bat («a») eta osagai minoritario bat («b») 80:20 eta 90:10 bitarteko proportzioan dituztenak. Bizkarroiek eragindako gaitzak tratatzeko hainbat botika sortu dira avermectinan oinarriturik, hala nola, ivermectina, selamectina, doramectina, eprinomectina, moxidectina eta abamectina.
Avermectina aurkitzeagatik jaso zuten 2015eko Medikuntzako Nobel saria William C. Campbellek eta Satoshi Ōmurak, "haren deribatuek goitik behera gutxitu baitzuten onkozerkosiaren eta elefantiasiaren intzidentzia, parasitoek eragindako beste gaixotasun askori aurre egiteko eraginkortasuna izateaz gain".

## Erreferentziak

* ↑ Ōmura, Satoshi; Shiomi, Kazuro. Discovery, chemistry, and chemical biology of microbial products. Pure and Applied Chemistry, 79, 4, 2007, 581-591 orrialdeak, DOI: 10.1351/pac200779040581, degruyter.com (Noiz kontsultatua: 2020-4-8).
* 1 2 Pitterna, Thomas, Cassayre, Jérôme, Hüter, Ottmar Franz, Jung Pierre M.J., Maienfisch, Peter, Murphy Kessabi, Fiona, Quaranta, Laura, Tobler, Hans. New ventures in the chemistry of avermectins. Bioorganic & Medicinal Chemistry, 17, 12, 15-06-2009, pàg. 4085–4095. DOI: 10.1016/j.bmc.2008.12.069, sciencedirect.com (Noiz kontsultatua: 2020-4-8).
* ↑ Galarraga Aiestaran, Ana. Medikuntzako Nobel Saria, zizare bizkarroiek eragindako gaitzen eta malariaren aurkako terapiak asmatu dituztenentzat. Elhuyar aldizkaria, 2015/10/05, CC-BY-SA-3.0, aldizkaria.elhuyar.eus (Noiz kontsultatua: 2020-3-22).
* ↑ The Nobel Prize in Physiology or Medicine 2015. nobelprize.org (Noiz kontsultatua: 2020-4-8).

## Kanpo estekak

* Datuak: Q416170
* Multimedia: Avermectins / Q416170
# Averara

Averara Italiako udalerri bat da. Bergamoko probintzian kokatuta dago, Lombardia eskualdean. 180 biztanle ditu, 10,69 kilometro koadroko azaleran banatuta.

## Mugakideak

Averarak honako udalerri hauekin egiten du muga:
Santa Brigida Mezzoldo Olmo al Brembo Albaredo per San Marco Gerola Alta Bema

## Kanpo estekak

* Datuak: Q95078
* Multimedia: Averara / Q95078
# Averill (Vermont)

Averill Vermont estatubatuar estatuko Essex konderrian dagoen herria da. 2010. urtean 24 biztanle zituen eta 0,24 pertsona/km²-ko dentsitatea.

## Kanpo estekak

* Datuak: Q1973943
* Multimedia: Averill, Vermont / Q1973943
# Bakarrik munduan

Bakarrik munduan (frantsesez: 'Seule au monde') William-Adolphe Bouguereau margolari frantsesak 1867 baino lehen egin zuen hasierako margolan bat da. Olioaz egina, 100 × 67 zm. ditu. Gaur egun desagertuta dago. Estilo aldetik akademizismoan kokatu daiteke. Theo van Goghek, Vincent van Goghen anaia, erosi zuen.

## Deskribapena

Margolana Parisen kokatuta dago, XIX. mendean, Sena ibaiaren gaineko zubi batean biolin bati eusten dion ile motzeko emakume gazte bat erakusten du; neska gaztea, malenkoniatsu, ezkerrera begira dago. Atzealdean, Notre Dameko katedrala eta Pont Royal ikus daitezke; emakumea dagoen zubia oso litekeena da antzinako Solferino zubia izatea.

## Erreferentziak

* ↑ https://www.wikiart.org/fr/william-bouguereau/seule-au-monde-1867

## Kanpo estekak

* Datuak: Q3099894
# Bakarneren gaztelua

Bakarneren gaztelua Joan Mari Irigoienek idatzitako gazteentzako eleberria da. Erein argitaletxeak argitaratu zuen.

## Laburpena

Oharra: Atal honek istorio osoa edo amaiera argitzen du.
Ortzean zehar egindako bidaia magiko zoragarria da liburua: "Belunen emakume eder bat ezagutu nuen: Artizar, baita haren suhia ere: Saturno. Eta hona itzultzear nintzenean, hantxe zeuden biak ni agurtu nahian. Eta oroigarri gisa Artizarrek bere zapia eman zidan, nik berari eman nionaren truke. Gero Saturno hurbildu zitzaidan: "Sirio, tori iluntasun hazi hau heure herrian ereiteko", esan zidan. Hondar ale beltz baten antza zuen hazi hark. Eta haziaren truke, lupan bildua nuen argi izpi batekin eraztun bat moldatu… eta eraztuna eta argi hazi bat erregalatu nizkion Saturnori…".

## Kanpo estekak

* Datuak: Q12254699
# Bakartasun

Bakartasuna edo bakardadea pertsona batek duen hutsune-sentimendu edo emozioa da, beste pertsonen afektibitatea ez sentitzeagatik sortzen dena. Isolamenduari erantzutzeko bide emozional ezatsegin eta konplexua da. Besteak beste, gizarte-bazterketa egoera batengatik, familia arazoengatik edo bikote harreman bat hausteagatik sentitu daiteke bakartasuna. Nahi gabeko egoera izaten da eta tristura, depresioa eta bestelako arazo psikikoak eragin ditzake. Pertsonak berak bilatzen duen egoera ere izan daiteke, arrazoi erlijiosoengatik (mistizismoaren bila, alegia) edo besterik gabe gizartetik aldendu nahi duelako.
Behin-behinekoa edo behin-betikoa edo kronikoa izan daiteke.

## Bakartasuna eta gizarte-isolaketa

Bakartasuna gizarte-isolaketarengandik bereizi oi da. Lehenengoa, nahi gabeko egoera bat da, harreman falta edo hauen kalitate eskasak sortutakoa eta pertsonan sentimendu negatiboa eragiten duena, bizitza-kalitatean inpaktu negatiboa daukana. Gizarte-isolaketa aldiz, objetiboki harreman gabeziari deitzen zaio eta hau, bilatutako egoera bat izan daiteke.

## Osasun ondorioak

Buruko gaixotasunen artean, depresioarekin oso lotuta dago, eta atzetik suizidioarekin. Alkoholismoaren eragilea ere bada, eta dementzia garatzeko probabilitatea handitzen du.
Osasun arlo fisikoan, IZBak eta kardiopatia iskemikoa pairatzeko aukerak areagotzen ditu bakardadeak. Hipertentsio, hiperkolesterolemia eta obesitate intzidentzia altuagoak erakusten du, ariketa fisiko maila baxuekin loturik.
Dolu konplikatuekin batera etorri ohi da, halaber, galera garrantzitsu baten ondorioz alegia.

## Ikus, gainera

* Etxegabe

## Erreferentziak

* ↑ Gierveld, Jenny de Jong. (1998-02). «A review of loneliness: concept and definitions, determinants and consequences» Reviews in Clinical Gerontology 8 (1): 73–80. doi:10.1017/s0959259898008090. ISSN 0959-2598. (Noiz kontsultatua: 2019-01-12).
* ↑ Dickens, Andy P; Richards, Suzanne H; Greaves, Colin J; Campbell, John L. (2011-08-15). «Interventions targeting social isolation in older people: a systematic review» BMC Public Health 11 (1) doi:10.1186/1471-2458-11-647. ISSN 1471-2458. (Noiz kontsultatua: 2019-01-12).

## Kanpo estekak

* Datuak: Q223270
* Multimedia: Loneliness / Q223270
# Bakartiaren erregimena

Bakartiaren erregimena (arabieraz Tadbir al-mutawahhid) Avempace filosofoaren obrarik garrantzitsuenetako bat da. Bertan bere utopia sozial eta filosofikoa deskribatzen du. Hiri ideal bat aipatzen du (al-madina al-fadila), inspirazio platonikokoa.

## Kanpo estekak

* Liburua Google Booksen
* Datuak: Q1573536
# Bakarrik edo

Bakarrik edo Euskal Telebistako ETB1 kateak 21. mende hasieran zenbait urtez eman zuen gaueko telesaioa izan zen. Estepan Aldamiz-Etxebarria zuen aurkezle, kamerari eta funtzio guztietarako teknikari, eta bera kameran agertzen zelarik, ikusleen deiak jasotzean zetzan muina. Gauerdia pasata, 01:00etan hasten zen programa, eta telefonoa erantzuten zuen laguntzaile bat omen zeukan laguntza osorako Aldamiz-Etxebarriak.
Beste telebista batzuetako ereduak jasoz, Alemaniako ideia bat hartu eta hura hobetuz programa apailatu zutela adierazi zuen urte batzuen buruan Aldamiz-Etxebarriak.

## Erreferentziak

* ↑ telezaborra. «Bakarrik edo» Eibar.ORG | Eibarko peoria (Noiz kontsultatua: 2021-11-07).
* ↑ «'Bakarrik edo...', Estepan Aldamiz-Etxebarriaren telebista saio bitxiena» EITB Euskal Irrati Telebista (Noiz kontsultatua: 2021-11-07).

## Kanpo estekak

* 2008ko saio bateko pasartea.
* Datuak: Q109448429
# Bakartxo Etxeberria

Bakartxo Etxeberria Otaño (Andoain, Gipuzkoa, 1922ko azaroaren 25a – Donostia, Gipuzkoa, 1978ko azaroaren 20a) erraketista profesionala izan zen. Bartzelona, Kordoba, Sevilla eta Madrilgo frontoietan jokatu zuen "Echeve" goitizena erabiliz.

## Biografia

Bakartxoren gurasoak Francisco Etxeberria Fernández eta Concepción Otaño Aranguren izan ziren, haren neba-arrebak: Koldobika, Begoña, Agustin eta Joan Mirena Etxeberria Otaño, eta Juan Bautista eta Sabino Etxeberria Lizarribar. Bere argazkia Andoaingo Txitibar tabernan ikus daiteke

## Aitzindariak

Emakume kirolari antzindariak izan ziren erraketistak. Arrakastaz beteriko hiru edo lau hamarkada bizi izan zituzten. 1940ko eta 1950eko hamarkadak izan ziren erraketisten urrezko aroa. Bartzelonan eta Madrilen zazpina frontoi zeuden orduan. Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino. Garaiko emakume aurreratuak izan ziren, familia eta herria utzi eta lanera alde egin zutenak. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen erraketisten jaioterrietan.

## Omenaldiak

* 2018an Andoaingo Bastero kultur etxean erakusketa antolatu zen erraketista izandakoak bistaratzeko eta dokumentala ere erakutsi zen, besteak beste Andoaingo Maria Luisa Rodriguez eta Bakartxo Etxeberria agertzen dira irudietan.

## Erreferentziak

* ↑ «Egilea / autor: Juanan Lazkano Ajamil - PDF Free Download» docplayer.es (Noiz kontsultatua: 2021-06-25).
* ↑ «La historia de las raquetistas, en Bastero» El Diario Vasco 2018-06-09 (Noiz kontsultatua: 2022-10-29).

## Kanpo estekak

* Apostando por ellas. Historia de las raquetistasBideoa
* Raquetistas lehen eta orain(Trailerra)
* Erraketistak emakume aitzindariak pilota munduan Bideoa
* Emakume erraketistak. ErakusketaBideoa
* Aintzina lanbide. Emakume erraketistakBideoa
* Azken erraketistak. Mende hasierako kirolari profesional, Argia, 2017
* Datuak: Q107345903
# Bakartze (argipena)

Bakartze hitzak adiera zenbait ditu:
* gizarte bakartzea, pertsona bat gizarte ingurunetik urrundu eta gizarte harremanak bakantzen joaten denean gertatzen den egoera pertsonala da;
* kartzelan, bakartzea, preso bati beste presoekiko eta kanpoko pertsonekiko harremana eragozten don kartzelako erregimena.